Poštovani roditelji,

Slijede upute vezano za nastavak upisa djeteta u vrtić:

* Ukoliko se vaše dijete nalazi na listi primljene djece molimo vas proučite sljedeće:
1. Pored *šifre vašeg djeteta\** nalazi se datum i vrijeme inicijalnog razgovora

Što je inicijalni razgovor:

Razgovor koji se obavlja u prostoru vrtića sa odgojiteljem, logopedom i zdravstvenim voditeljem, a s ciljem upoznavanja djeteta i njegovih navika kao i specifičnosti u razvojnoj liniji, a za konačnicu ima potpisivanje ugovora.

1. Na razgovor obavezno doći u TOČNO napisano vrijeme kako bi mogli poštivati ostale dogovorene termine
2. Na razgovor obavezno dolaze oba roditelja/skrbnika i dijete koje se upisuje u vrtić
3. Ukoliko iz opravdanih razloga jedan od roditelja/skrbnika ne može doći, razgovor se može obaviti ali nije moguće potpisivanje ugovora na kojem je potreban potpis oba roditelja/skrbnika – daljnji dogovor oko toga na intervjuu
4. Na razgovor potrebno donijeti:
	* + - * POTPISAN i ISPUNJEN inicijalni upitnik ( <https://dv-vrbovec.hr/site/content?id=40&slug=obrasci-za-upis>)
				* Kopiranu zdravstvenu iskaznicu djeteta
				* Kopiranu iskaznicu imunizacije SVE stranice!!!
				* Kopiju medicinske/logopedske dokumentacije (ukoliko postoji)
				* Kopiju rješenja Centra za socijalnu skrb te nalaze i mišljenja tijela vještačenja (ukoliko postoji)

**Napomena:**

**Potvrda o obavljenom sistematskom pregledu djeteta** također je dio obavezne dokumentacije za upis u vrtić, te ukoliko vaše dijete nije upisano u pedijatrijsku ambulantu Doma zdravlja Vrbovec molimo vas da istu također donesete na razgovor.

Za svu djecu koja su upisana u jednu od dvije pedijatrijske ambulante Doma zdravlja Vrbovec (Tin Knežević, dr.med. , Slavenka Milas, dr.med. spec. ped.) potvrdu će podignuti zdravstvena voditeljica Dječjeg vrtića Vrbovec zbog epidemije koronavirusa te ju niste dužni donijeti na inicijalni razgovor. (interni dogovor)

Zahvaljujemo na suradnji i veselimo se vašem dolasku!

\*roditelji koji potvrdu o predanom zahtjevu za upis (na kojoj je šifra djeteta navedena) nisu dobili elektronskom poštom, mogu se telefonski javiti u tajništvo vrtića na broj telefona 01/2791-349 te će im potvrda biti ponovo poslana.

U svojoj elektronskoj pošti provjerite i pretinac „spam“, „neželjena pošta“ ili „nepoželjna pošta“.